
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 391 

29 Απριλίου 1998 


ΠΕΡΙ ΕΧΟΜ ΕΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΚΟΙΝΩΦΕΛΕΣ ΙΔΡΥΜΑ ΔΕΣΠΟΙΝΑΣ 
ΑΛΕΞΑΝΔΡΟΥ ΣΕΡΙΑΝΗ» και κύρωση του 
Οργανισμού αυτού. 1 

Τροποποίηση και αντικατάσταση διατάξεων του 
Οργανισμού του Κοινωφελούς Ιδρύματος με την ε¬ 
πωνυμία «ΜΟΥΣΕΙΟ ΝΙΚΟΥ ΚΑΖΑΝΤΖΑΚΗ» που κυ¬ 
ρώθηκε με το από 18.2.1984 Π.Δ. (114Β') και τρο¬ 


ποποιήθηκε με το από 16.3.1993 Π.Δ. (219/Β). 2 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Επέκταση δικαιώματος νοσηλείας στο Ναυτικό 
Νοσοκομείο Αθηνών. 3 

Συγκρότηση Τεχνικού Συμβουλίου Ε.ΥΔ.Α.Π. 4 

Ορισμός συντελεστή Μ, ο οποίος χρησιμοποιείται για 
την εφαρμογή ορισμένων διατάξεων του Π.Δ. 
437/81. 5 

Αμοιβή των δικηγόρων μελών του Δικηγορικού 
Συλλόγου Σύρου σε υποθέσεις καθορισμού αποζη¬ 
μιώσεων από αναγκαστικές απαλλοτριώσεις. 6 

Υπαγωγή προσωπικού Κοιν. Λιβαδακίου Ν. Ηλείας στις 
διατάξεις Α' μέρουςτου Ν. 1188/81. 7 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Έγκριση σύστασης του κοινωφελούς ιδρύματος με την ε¬ 
πωνυμία «ΚΟΙΝΩΦΕΛΕΣ ΙΔΡΥΜΑ ΔΕΣΠΟΙΝΑΣ ΑΛΕ¬ 
ΞΑΝΔΡΟΥ ΣΕΡΙΑΝΗ» και κύρωση του Οργανισμού αυ¬ 
τού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ.21032/5-10-1957 διαθήκη της Δέσποινας 
Αλεξάνδρου Σεριάνη, που συντάχθηκε ενώπιον του συμ¬ 
βολαιογράφου Θεοχάρη Γεωργίου Κολοβέα και δημοσι- 


εύθηκε με το αριθ.3694/1958 πρακτικό του Μον. Πρω¬ 
τοδικείου Αθηνών με την οποία συστήθηκε κοινωφελές ί¬ 
δρυμα με την επωνυμία «ΚΟΙΝΩΦΕΛΕΣ ΙΔΡΥΜΑ ΔΕΣΠΟΙ¬ 
ΝΑΣ ΑΛΕΞΑΝΔΡΟΥ ΣΕΡΙΑΝΗ» και με έδρα την Απολλωνία 
Σίφνου. 

2. Τις διατάξεις των άρθρων: α)95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Τις από 30/22-9-97 και 31/29-9-97 γνωμοδοτήσειςτου 
Συμβουλίου Εθνικών Κληροδοτημάτων. 

4. Την αριθ. 1107147/1239/0006Α/4-10-1996 απόφαση 
του Πρωθυπουργού και του Υπουργού Οικονομικών, με 
την οποία ανατέθηκαν αρμοδιότητες του Υπουργού 
Οικονομικών στους Υφυπουργούς Οικονομικών (ΦΕΚ 
Β/922). 

Με πρόταση του Υπουργού Υγείας και Πρόνοιας και του 
Υφυπουργού Οικονομικών, αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΚΟΙΝΩΦΕΛΕΣ ΙΔΡΥΜΑ ΔΕΣΠΟΙΝΑΣ Α¬ 
ΛΕΞΑΝΔΡΟΥ ΣΕΡΙΑΝΗ», η οποία έγινε από την Δέσποινα 
Αλ.Σεριάνη με την 21032/5-10-1957 διαθήκη της, η οποία 
συντάχθηκε ενώπιον του συμβολαιογράφου Θεοχάρη 
Γ.Κολοβέα και δημοσιεύθηκε με το αριθ.3694/1958 πρα¬ 
κτικό του Μον.Πρωτοδικείου Αθηνών. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των 
Υπουργών Οικονομικών και Υγείας - Πρόνοιας και διέπε- 
ται από τις διατάξεις της παραπάνω συστατικής του πρά¬ 
ξης, του παρακάτω οργανισμού, του ΑΝ 2039/1939 και 
των διαταγμάτων που εκδόθηκαν ή θα εκδοθούν, σε εκτέ¬ 
λεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατρία 
(13) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΚΟΙΝΩΦΕΛΕΣ ΙΔΡΥΜΑ ΔΕΣΠΟΙΝΑΣ Α¬ 
ΛΕΞΑΝΔΡΟΥ ΣΕΡΙΑΝΗ». 








4142 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ ΠΈΥΧΟΣ ΔΕΥΤΕΡΟ) 


Αρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΚΟΙΝΩΦΕ¬ 
ΛΕΣ ΙΔΡΥΜΑ ΔΕΣΠΟΙΝΑΣ ΑΛΕΞΑΝΔΡΟΥ ΣΕΡΙΑΝΗ», που 
συστήθηκε από την Δέσποινα Αλεξάνδρου Σεριάνη με 
την 21032 / 5 -10-1957 διαθήκη της, η οποία συντάχθηκε ε¬ 
νώπιον του συμβολαιογράφου Θεοχάρη Γεωργίου 
Κολοβέα και δημοσιεύθηκε με το αριθ.3694/1958 πρακτι¬ 
κό του Μον.Πρωτοδικείου Αθηνών, αποτελεί νομικό πρό¬ 
σωπο ιδιωτικού δικαίου και διέπεται από τις διατάξεις της 
παραπάνω συστατικής πράξης, του παρόντος οργανι¬ 
σμού, του ΑΝ 2039/1939, όπως κάθε φορά ισχύει ο νόμος 
αυτός και των διαταγμάτων που εκδόθηκαν ή θα εκδο- 
θούν σε εκτέλεση του νόμου τούτου. 

2. Έδρα του ιδρύματος είναι η Απολλωνία Σίφνου. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του ι¬ 
δρύματος και στο μέσον αυτής την έδρα και το έτος έ¬ 
γκρισης της σύστασής του. 

Άρθρο 2 

Σκοπός 

Σκοπός του ιδρύματος είναι η διάθεση των τόκων του 
κεφαλαίου κάθε πέντε χρόνια για τη χορήγηση οικονομι¬ 
κών ενισχύσεων λόγω γάμου σε ένα ή δύο πτωχά κορίτσια 
από τη Σίφνο. 

Άρθρο 3 

Περιουσία - Πόροι 

1. -Περιουσία του ιδρύματος αποτελεί: 

α) Κατάθεση όψεως στην Εθνική Τράπεζα με αριθμό 
λογ/σμού 485920-02, ποσού 4.852.692 δρχ. 

β)Προθεσμιακή κατάθεση στην Εθνική Τράπεζα με ημε¬ 
ρομηνία λήξεως την 10-4-98 και με αριθ.λογ/σμού 
831633-39 ποσού 3.346.024 δρχ. και 

γ)Προθεσμιακή κατάθεση στην ΕθνικήΤράπεζα μεημε- 
ρομηνία λήξεως την 10-4-98 και με αριθ.λογ/σμού 
880353-67 ποσού 1.124.425 δρχ. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές και δωρεές οποιοσδήποτε φυσικού ή νο¬ 
μικού προσώπου προς αυτό. 

Άρθρο 4 

Διοίκηση 

1. Το ίδρυμα διοικείται από τριμελές Διοικητικό 
Συμβούλιο που αποτελείται από τους: 

α)Εκάστοτε Δήμαρχο Σίφνου 

β)Εκάστοτε Διευθυντή της Δευτεροβάθμιας 
Εκπαίδευσης Σίφνου 

γ) Εκάστοτε Αρχιερατικό Επίτροπο Σίφνου. 

2. Τα μέλη του Διοικητικού Συμβουλίου ορίζουν με πρά¬ 
ξη τους, έπειτα από ψηφοφορία, τον Πρόεδρο, το 
Γραμματέα και τον Ταμία. 

3. Σε περίπτωση αποποίησης, παραίτησης, έπτωσης, 
ανικανότητας, θανάτου ή αντικατάστασης, για οποιοδή¬ 


ποτε λόγο, κάποιου από τα μέλη του Διοικητικού 
Συμβουλίου, η κενή θέση συμπληρώνεται με απόφαση 
των υπολοίπων μελών, σύμφωνα με τις διατάξεις της συ¬ 
στατικής πράξης και του άρθρου 99 του ΑΝ 2039/1939 
και σε περίπτωση που δεν υπάρχει απόφαση (είτε γιατί έ¬ 
χουν παραιτηθεί τα μέλη είτε γιατί δεν προτείνουν) η κε¬ 
νή θέση συμπληρώνεται από την αρμόδια Εποπτεύουσα 
Αρχή. 

4. Το Διοικητικό Συμβούλιο συνεδριάζει τακτικά κάθε 
χρόνο και εκτάκτως οπότε το ζητήσει ο Πρόεδρος ή ένα 
από τα μέλη του, με γραπτή αίτησή του προς τον 
Πρόεδρο, πάντοτε όμως έπειτα από πρόσκληση του 
Προέδρου. 

5. Το Διοικητικό Συμβούλιο βρίσκεται σε απαρτία όταν 
είναι παρόντα όλα τα μέλη του και οι αποφάσεις λαμβά- 
νονται κατά πλειοψηφία των παρόντων. Σε περίπτωση 
που δεν μπορεί να επιτευχθεί η ανωτέρω απαρτία τότε 
συγκαλείται νέο Διοικητικό Συμβούλιο όπου βρίσκεται σε 
απαρτία όταν παρίστανται δύο μέλη του και η απόφαση 
θα πρέπει να είναι ομόφωνη άλλως επαναλαμβάνεται η 
συνεδρίαση με παρόντα όλα τα μέλη. 

7. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα απο τρεις συνε¬ 
χείς συνεδριάσεις θεωρείται ότι έχει παραιτηθεί και η θέ¬ 
ση αυτού συμπληρώνεται κατά τα οριζόμενα στην παρ. 3 
του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι α¬ 
ποφάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση, 

9. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή, Δικαιούνται όμως οδοιπο¬ 
ρικών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Άρθρο 5 

Αρμοδιότητες του Διοικητικού Συμβουλίου. 

1, Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση καιστηλειτουργίατου,τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής 
πράξης, του παρόντος οργανισμού, του ΑΝ 2039/1939 
και των διαταγμάτων που εκδόθηκαν ή θα εκδοθούν σε ε¬ 
κτέλεση του νόμου τούτου, καθώς και των λοιπών σχετι¬ 
κών νόμων και διατάγματων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έ¬ 
γκριση στην αρμόδια από το νόμο Αρχή τον προϋπολογι¬ 
σμό και απολογισμό του ιδρύματος, σύμφωνα με τις δια- 
τάξειςτων άρθρων 101 και 102 του ΑΝ 2039/1939 και του 
από 20-12-1939 Β.Δ/τος (ΦΕΚ 552/Α’). Μαζί με τον απο¬ 
λογισμό καταρτίζει, ψηφίζει και υποβάλλει καιτο γενικό ι¬ 
σολογισμό του ενεργητικού και του παθητικού του ιδρύ¬ 
ματος. 

β) Αποφασίζει την πρόσληψη του αναγκαίου προσωπι- 
κούτου ιδρύματος, μετηνπροϋπόθεση όμως ότι υπάρχει 

αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρουςτων συλ¬ 
λογικών συμβάσεων εργασίας και τις διατάξεις γενικότε¬ 
ρα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανα¬ 
κήρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου. 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως 
ή με πρόσωπο που ορίζεται απ' αυτόν και εγκρίνεται με α¬ 
πόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έ¬ 
κτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου δέκα (10) τουλάχιστον μέ¬ 
ρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την η¬ 
μερήσια διάταξη των θεμάτων που θα συζητηθούν, την ο¬ 
ποία και υπογράφει. Θέμα που δεν περιλαμβάνεται σ’ αυ¬ 
τήν δεν συζητείται, εκτός αν πρόκειται για επείγουσα υ¬ 
πόθεση και συμφωνήσει γι’ αυτό η πλειοψηφίατων μελών 
του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλοςτου 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό, 
ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού 
Συμβουλίου και ενεργεί σύμφωνα με τις ειδικές εξουσιο¬ 
δοτήσεις και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος. 

Άρθρο 7 

Αρμοδιότητες Γ ραμματέα 
1.0 Γραμματέας του ιδρύματος: 
α) Συνυπογράφει με τον Πρόεδρο κάθε έγγραφο του ι¬ 
δρύματος προς τρίτους. 

β) Φροντίζει για τη σύνταξη των πρακτικών του 
Διοικητικού Συμβουλίου, 
γ) Διεκπερσιώνει την αλληλογραφία, 
δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδατου ιδρύματος και ευθύνεται για 
την καταστροφή ή την απώλεια τούτων. 

2.0 Γ ραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 


κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορί¬ 
ζεται με απόφασή αυτού. 

Άρθρο 8 

Αρμοδιότητες Ταμία 

1.0 Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υ¬ 
πογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του ΑΝ 
2039/1939, έχοντας την ευχέρεια να παρακρατεί από αυ¬ 
τά ένα μικρό ποσό, που είναι αναγκαίο για την πληρωμή 
έκτακτων και επειγουσών δαπανών του ιδρύματος, το ύ¬ 
ψος του οποίου καθορίζεται με απόφαση το υ Διοικητικού 
Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, α¬ 
πολογισμού και ισολογισμού του Ιδρύματος. 

2. ΤονΤαμία, όταν απουσιάζει ή κωλύεται, αναπληρώνει 
άλλο μέλοςτου Διοικητικού Συμβουλίου που ορίζεται με 
απόφαση αυτού. 

Άρθρο 9 

Διαδικασία χορήγησης οικονομικών ενισχύσεων 

1. Το Διοικητικό Συμβούλιο του ιδρύματος καλεί κάθε 
πέντε χρόνια, με προκήρυξη - πρόσκληση που δημοσι¬ 
εύεται τρεις μήνες πριν από την απονομή των οικονομι¬ 
κών ενισχύσεων σε δύο τοπικές εφημερίδες, κατάπροτί- 
μηση ημερήσιες, και εν ελλείψει τούτων σε εφημερίδα 
της πρωτεύουσας της επαρχίας ή του Νομού και καλεί ό¬ 
λες τις ενδιαφερόμενος που δικαιούνται οικονομική ενί¬ 
σχυση για την αντιμετώπιση των δαπανών του γάμου 
τους, να υποβάλλουν σ’αυτό μέσα σε προθεσμία που ο¬ 
ρίζεται από αυτό, σχετική αίτηση με τα απαραίτητα δι- 
καιολογητικά που αναφέρονται στην παραπάνω προκή¬ 
ρυξη -πρόσκληση. 

Αντίγραφο της προκήρυξης - πρόσκλησης πρέπει, με 
φροντίδα του Διοικητικού Συμβουλίου του ιδρύματος, να 
τοιχοκολλείται, με αποδεικτικό έξω από τα γραφεία του ι¬ 
δρύματος και του Δημοτικού Καταστήματος. 

2. Δικαίωμα οικονομικής ενίσχυσης έχουν οι υποψήφιες 
που πληρούν τις παρακάτω προϋποθέσεις: 

α) Κατάγονται από τη Σίφνο και κατά προτίμηση διαμέ¬ 
νουν σ'αυτή. 

β) Είναι οι ίδιες ή οι γονείς τους οικονομικά αδύνατοι. 

γ) Έχουν ηλικία, από τη μικρότερη που επιτρέπουν οι ι- 
σχύουσες κάθε φορά διατάξεις του Αστικού Κώδικα για 
τη σύναψη έγκυρου γάμου. 

δ) Είναι άγαμες ή έχουν παντρευτεί στο αμέσως προη¬ 
γούμενο ημερολογιακό έτος, από το έτος απονομής της 
οικονομικής ενίσχυσης και δεν έχει λυθεί ο γάμος τους. 

3. Το Διοικητικό Συμβούλιο μετά τη λήξη της παραπάνω 

προθεσμίας εξετάζει τις αιτήσεις και τα λοιπά δικαιολο 
γητικά που υποβλήθηκαν και επιλέγει - ανακηρύσσει, με 
αιτιολογημένη απόφαση του τις νέες που θα ενισχυθούν 
οικονομικά γιατην αντιμετώπιση των δαπανώντου γάμου 
τους, λαμβανομένου υπόψη του βαθμού απορίας τους, 
του αριθμού των τέκνων της οικογένειάς τους και οποι- 
ουδήποτε άλλου στοιχείου που κατά την κρίση του 
Διοικητικού Συμβουλίου συμβάλλει στην αντικειμενικότε¬ 
ρη επιλογή. 

Σε περίπτωση που ο αριθμός των υποψηφίων που πλη¬ 
ρούν τις προϋποθέσεις οικονομικής ενίσχυσης και έχουν 
τα ίδια προσόντα, είναι μεγαλύτερος από τον αριθμό των 
υποψηφίων που ορίζονται στη διαθήκη (ένα ή δύο) η επι¬ 
λογή μεταξύ αυτών γίνεται από το Διοικητικό Συμβούλιο 
του ιδρύματος με δημόσια κλήρωση. 

Σε περίπτωση κατά την οποία κάποιο δικαιολογητικό 
των υποψηφίων είναι ατελές, ωςπρος ένα ή περισσότερα 
στοιχεία αυτού, το Διοικητικό Συμβούλιο του ιδρύματος 
καλεί τις ενδιαφερόμενος με έγγραφη πρόσκλησή του, 
πριν αποφασίσει σχετικά για την επιλογή της δικαιούχου, 
να συμπληρώσει τις ατέλειες αυτές, μέσα σε δέκα μέρες 
απότην επίδοση με σχετική απόδειξη της παραπάνω πρό¬ 
σκλησης. 

4. Η απόφαση της επιλογής και ανακήρυξης της δικαι¬ 
ούχου τοίχοκολλείται την ίδια ή την επόμενη ημέρα, έξω 
από τα γραφεία του ιδρύματος και του Δημοτικού 
Καταστήματος, με αποδεικτικό που θα υπογράφεται από 
το Γραμματέα ή άλλο εξουσιοδοτημένο υπάλληλο του ι¬ 
δρύματος και από ένα δημότη. 

5. Μετά την παρέλευση δεκαήμερης προθεσμίας από 
την τοιχοκόλληση και εφ’όσον δεν υποβληθούν ενστά¬ 
σεις, δίνεται εντολή στην Τράπεζα όπου βρίσκονται οι 
καταθέσεις του ιδρύματος, να καταθέσει το ποσό της οι¬ 
κονομικής ενίσχυσης σε έντοκο λογαριασμό, στο όνομα 
της δικαιούχου. Το ποσό του κεφαλαίου της οικονομικής 
ενίσχυσης και οι τόκοι του, αναλαμβάνονται από τη δικαι¬ 
ούχο με την προσκόμιση στην Τράπεζα ή το πιστωτικό ί¬ 
δρυμα της ληξιαρχικής πράξης γάμου της, εντός έτους 
από της επιλογής της. Σε περίπτωση που δικαιούχοι δεν 
αναλάβουν το ποσό εντός έτους από της επιλογής τους 
το αντίστοιχο ποσό μετά των τόκων επιστρέφεται στο ί¬ 
δρυμα. 

6. Σε περίπτωση υποβολής ενστάσεων εμπρόθεσμα, το 
ίδρυμα υποβάλλει αυτές μαζί με τα δικαιολογητικά όλων 
των υποψηφίων και τα λοιπά έγγραφα επιλογής και ανα- 
κήρυξηςτων δικαιούχων, ωςκαι τις σχετικές απόψεις του 
Διοικητικού Συμβουλίου γιατις ενστάσεις αυτές, στην αρ¬ 
μόδια Αρχή η οποία αφού ελέγξει αν τηρήθηκαν ή όχι οι 
διατάξεις της συστατικής πράξης του ιδρύματος, του πα¬ 
ρόντος οργανισμού, τα παραπέμπει με σχετική εισήγησή 
του στο αρμόδιο γνωμοδοτικό όργανο προς γνωμοδότη¬ 
ση. 

Μετά την παραπάνω γνωμοδότηση για το βάσιμο ή όχι 
των ενστάσεων, εκδίδεται απόφαση η οποία εγκρίνει ή α¬ 
πορρίπτει ή τροποποιεί να εγκριθεί ή απορριφθεί η σχετι¬ 
κή απόφαση του Διοικητικού Συμβουλίου και διατάσσει 
την επανάληψη της όλης διαδικασίας επιλογής και ανα¬ 
κήρυξης των δικαιούχων των οικονομικών ενισχύσεων. 

Άρθρο 10 

Οικονομική διαχείριση 

1. Η οικονομική διαχείριση του ιδρύματος περιλαμβάνει 


ετήσια περίοδο, η οποία αρχίζει την 1η Ιανουάριου και λή¬ 
γει την31η Δεκεμβρίου του ίδιου έτους. 

Κατ' εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της 
Κυβέρνησης του σχετικού Π, Δ/τος έγκρισης της σύστα¬ 
σης του ιδρύματος, η οποία μπορεί να παραταθεί μέχρι 
τηνθΙηΔεκεμβρίουτουεπόμενουημερολογιακού έτους, 
με απόφασητου Διοικητικού Συμβουλίου που λαμβάνεται 
στην πρώτη συνεδρίασή του. 

2, Η οικονομική διαχείριση γίνεται με βάση Προϋπολο¬ 
γισμό και απολογισμό εσόδων και εξόδων, που καταρτί¬ 
ζονται σύμφωνα με τις διατάξεις των άρθρων 101 και 102 
του ΑΝ 2039/1939 και του από 20-12-1939 σχετικό ύ Δ/τος 
(ΦΕΚ552 Α’). 

Άρθρο 11 
Βιβλία και Στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο-μητρώο χορήγησης οικονομικών ενισχύσεων. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2, Εκτός από τα παραπάνω βιβλία και στοιχεία, το 
Διοικητικό Συμβούλιο αποφασίζει την τήρηση και άλλων 
βιβλίων και στοιχείων, τα οποία κρίνει ότι είναι απαραίτη¬ 
τα για την παρακολούθηση της διαχείρισης της περιου¬ 
σίας του ιδρύματος και της εκτέλεσης των σκοπώντου. 

Άρθρο 12 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του ΑΝ 2039/1939 και 110 και 
119 του Αστικού Κώδικα, ύστερα από πρόταση του 
Διοικητικού Συμβουλίου αυτού. 

Άρθρο 13 

Διάλυση του ιδρύματος-Τύχη περιουσίας του 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε νόμιμο λόγο, η περιουσία του περιέρχεται στο Δήμο 
Σίφνου. 

Στον Υπουργό Υγείας - Πρόνοιας και στον Υφυπουργό 
Οικονομικών αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 26 Μαρτίου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΥΓΕΙΑΣ 

ΟΙΚΟΝΟΜΙΚΩΝ ΚΑΙ ΠΡΟΝΟΙΑΣ 

ΓΕΩΡΓΙΟΣ ΔΡΥΣ ΚΩΝ/ΝΟΣ ΓΕΙΤΟΝΑΣ 

( 2 ) 

Τροποποίηση και αντικατάσταση διατάξεων του 
Οργανισμού του Κοινωφελούς Ιδρύματος με την επω¬ 
νυμία «ΜΟΥΣΕΙΟ ΝΙΚΟΥ ΚΑΖΑΝΤΖΑΚΗ» που κυρώθη¬ 
κε με το από 18.2.1984 Π.Δ. (114Β') και τροποποιήθη¬ 
κε με το από 16.3.1993 Π.Δ. (219/Β). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) του Π.Δ/τος από 18.2.1984 (114/84Β) 
με το οποίο εγκρίθηκε η σύσταση του κοινωφελούς ιδρύ¬ 
ματος με την επωνυμία «ΜΟΥΣΕΙΟ ΝΙΚΟΥ ΚΑΖΑΝΤΖΑΚΗ» 
και κυρώθηκε ο οργανισμός του β) του από 16.3.1993 
Π.Δ/τος (219/93Β) μετο οποίο εγκρίθηκε η τροποποίηση 
της παραγράφου 5 του άρθρου 3 του οργανισμού του ι- 
δρύματος γ) του άρθρου 98 του Α. Ν. 2039/1939 και δ) του 
άρθρου 110 του Αστικού Κώδικα. 

2. Τις αριθ. 33/28.2.1996 και 34/11.3.1996 αποφάσεις 
του Διοικητικού Συμβουλίου του εν λόγω Ιδρύματος και 
την από 16.4.1996 αίτηση του ιδρυτού του ιδρύματος 
Γ εωργίου Ανεμογιάννη. 

3. Την αριθμ. 1107147/1239/0006Α/4.10.1996 απόφαση 
του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς» (922Β/7.10.1996). 

4. Την αριθ. 35/25.11.1996 γνωμοδότηση του 
Συμβουλίου Εθνικών Κληροδοτημάτων. 

Με πρόταση του Υπουργού Πολιτισμού και του 
Υφυπουργού Οικονομικών αποφασίζουμε: 

Άρθρο μόνο. 

Εγκρίνουμε την τροποποίηση και αντικατάσταση των 
διατάξεων του οργανισμού του κοινωφελούς ιδρύματος 
με την επωνυμία «ΜΟΥΣΕΙΟ ΝΙΚΟΥ ΚΑΖΑΝΤΖΑΚΗ» που 
κυρώθηκε με το από 18.2.1984 Π.Δ/γμα και τροποποιή¬ 
θηκε με το από 16.3.1993 όμοιο Π.Δ/γμα και ισχύει σύμ¬ 
φωνα με τις αριθμ. 33/28.2.1996 και 34/11.3.1996 αποφά¬ 
σεις του Διοικητικού Συμβουλίου του ιδρύματος και την 
από 16.4.1996 αίτηση του ιδρυτού του ιδρύματος 
Γεωργίου Ανεμογιάννη, οι οποίες κατόπιν αυτού τροπο¬ 
ποιούνται ως ακολούθως: 

1. Η παρ. 2 του άρθρου 1 αντικαθίσταται ως εξής: 

2. Το ίδρυμα εδρεύει στην Μυρτιά (Βαρβάρων), η οποία 
υπάγεται στο Δήμο Νίκου Καζαντζάκη του Νομού 
Ηρακλείου Κρήτης και έχει σφραγίδα με ορθογώνιο σχή¬ 
μα, μέσα στο οποίο υπάρχει κεφαλαίο γράμμα «Ν» 
(Αρχικό του ονόματος του Νίκου Καζαντζάκη) και η φρά¬ 
ση «Μουσείο Νίκου Καζαντζάκη - Μυρτιά Ηρακλείου». 

2. Το εδ. δ' της παρ. 1 του άρθρου 3 αντικαθίσταται ως 
εξής: 

δ) Δήμαρχο (εκάστοτε) του Δήμου ΝΙΚΟΥ ΚΑΖΑΝΤΖΑ¬ 
ΚΗ - Ηρακλείου. 

3. Το εδ. ε' της παρ. 1 του άρθρου 3 αντικαθίσταται ως 
εξής: 

ε) Από ένα (1) δημότη Μυρτιάς, που προτείνεται κάθε 
φορά από το Δημοτικό Συμβούλιο του Δήμου Νίκου 
Καζαντζάκη και η θητεία του διαρκεί, όσο και του 
Δημοτικού Συμβουλίου, το οποίο τον επρότεινε. 

4. Οι σειρές 1 και2τουεδ. β'τηςπαρ. Ιτουάρθρουδ α¬ 
ντικαθίσταται ως εξής: 


β) Ένα (1) ακίνητο που βρίσκεται στηντεως Κοινότητα 
Μυρτιάς (Βαρβάρων), η οποία τώρα υπάγεται στο Δήμο 
Νίκου Καζαντζάκη και. 

Στον Υπουργό Πολιτισμού και Υφυπουργό Οικονομικών 
αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 27 Μαρτίου 1997 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΠΟΛΙΤΙΣΜΟΥ 

ΓΕΩΡΠΟΣ ΔΡΥΣ ΕΥΑΓΓΕΛΟΣ ΒΕΝΙΖΕΛΟΣ 

-♦- 

ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. Φ. 700/11/40852 Σ. 155 (3) 

Επέκταση δικαιώματος νοσηλείας στο Ναυτικό 
Νοσοκομείο Αθηνών. 

ΟΥΠΟΥΡΓΟΣ 
ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις του άρθρου 55του Ν.Δ. 721/1970 «Περί 
Οικονομικής Μερίμνης και Λογιστικού των Ε.Δ.». 

β.Το Ν.Δ. 176/74 «Περί διαχειρίσεως των εκ νοσηλείας 
ιδιωτών εσόδων του Ναυτικού Νοσοκομείου Αθηνών» 
(ΦΕΚ346 Α/1974). 

γ. Τη σχετική υπ’ αριθμ. Φ 700/14.4.97 εισήγηση του 
ΕΠΥΕΘΑ/ΔΚΔΔΣ/ΤΜΣ. 

δ. Το γεγονός ότι από την παρούσα απόφαση δεν προ¬ 
κύπτει επιβάρυνση σε βάρος του προϋπολογισμού του 
ΥΠΕΘΑ, καθ’ όσον τα έξοδα νοσηλείας τυχόν νοσηλευό¬ 
μενων της κατηγορίας που αναφέρεται παρακάτω θα επι¬ 
βαρύνουν τελικώς τον ασφαλιστικό τους φορέα, αποφα¬ 
σίζουμε: 

Άρθρο 1 

Παραχωρούμε το δικαίωμα νοσηλείας στο Ναυτικό 
Νοσοκομείο Αθηνών των μονίμων πολιτικών υπαλλήλων 
του Υπουργείου Εμπορικής Ναυτιλίας, των συγγενών 
τους Α βαθμού σε ευθεία γραμμή κατά την κατιούσα (τέ¬ 
κνα) καιτων συζύγων αυτών και εφ' όσον οι παραπάνω δι¬ 
καιούνται περιθάλψεως εις βάρος του Δημοσίου, δηλαδή 
είναι κάτοχοι βιβλιαρίων νοσηλείας. 

Αρθρο 2 

Η δαπάνη νοσηλείας των στο άρθρο 1 αναφερομένων, 
θα βαρύνει τους ασφαλιστικούς τους φορείς με τα ισχύο- 
ντα τιμολόγια του ΥΥΠΚΑ και θα πραγματοποιείται κατά 
τις ισχύουσες διατάξεις. 

Άρθρο 3 

Έναρξη εφαρμογής της παρουσης ορίζεταιη ημερομη¬ 
νία δημοσιεύσεώς της στην Εφημερίδα της 
Κυβερνήσεως. 

Η απόφαση αυτή να δημοσιευθεί ατην Εφημερίδα της 
Κυβερνήσεως. 

Αθήνα, 9 Μαρτίου 1998 

Ο ΥΠΟΥΡΓΟΣ 

Α Α. ΤΣΟΧΑΤΖΟΠΟΥΛΟΣ 

Αριθ. Δ17α/35/2/Φ.2.5 (4) 

Συγκρότηση Τεχνικού Συμβουλίου Ε.ΥΔ.Α.Π. 

ΟΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της παραγράφου 3 του άρθρου 19 του 
Ν. 1418/84 «Δημόσια έργα και ρυθμίσεις συναφών 
θεμάτων» (ΦΕΚ Α' 23). 

2. Τις διατάξεις του άρθρου 3 του Π.Δ/τος 167/1987 
«Όργανα που αποφασίζουν ή γνωμοδοτούν και ειδικές 
ρυθμίσεις σε θέματα έργων που εκτελούνται από την 
Εταιρεία Υδρεύσεως και Αποχετεύσεως Πρωτεύουσας 
(ΕΥΔΑΠ)» (ΦΕΚ Α' 38). 

3. Τις διατάξεις του άρθρου 4 του Ν. 2576/98 (ΦΕΚ Α' 
25). 

4 . Τις διατάξεις του άρθρου 8 της κοινής Υπουργικής α¬ 
πόφασης αριθμ. 80855/5439/6.8.92 «Περιορισμός συλλο¬ 
γικών οργάνων του Υπουργείου Περιβάλλοντος, 
Χωροταξίας και Δημοσίων Έργων» (ΦΕΚ Β' 573). 

5. Τις διατάξεις του άρθρου 19του Ν. 1599/86 «Σχέσεις 
κράτους - Πολίτη κλπ» (ΦΕΚ Α' 75). 

6. Τα έγγραφα αριθμ. 210270/12.3.98 της ΕΥΔΑΠ, α- 
ριθμ. 1328/20.3.98 της ΠΕΔΜΕΔΕ, αριθμ. 501/18.3.98, 
της ΠΕΔΜΗΕΔΕ, αριθμ. 1783/18.3.98 της ΠΕΣΕΔΕ, α- 
ριθμ. 7793/12.3.98 του ΣΑΤΕ και το αρ. Δ17α/10/24/- 
Φ.2.5./10.3.98 δικό μας προς το Τεχνικό Επιμελητήριο της 
Ελλάδας (ΤΕΕ) για τον ορισμό εκπροσώπου του, στο ο¬ 
ποίο δεν πήραμε απάντηση μέχρι σήμερα, αποφασίζου¬ 
με: 

1. Συγκροτούμε το Τεχνικό Συμβούλιο της ΕΥΔΑΠ από 
τα εξής μέλη: 

α) Τον Κουλουριώτη Αθανάσιο, Πολ. Μηχανικό της 
ΕΥΔΑΠ του κλάδου ΠΕ2 με βαθμό Α' με αναπληρωτή τον 
Στραβόλαιμο Νικόλαο Πολιτικό Μηχανικό της ΕΥΔΑΠ με 
Ιο βαθμό. 

β) Τον Καρόπουλο Χρήστο, Πολιτικό Μηχανικό της 
ΕΥΔΑΠ με βαθμό Ιο με αναπληρωτή τον Σπηλιόπουλο 
Λύσανδρο Πολιτικό Μηχανικό της ΕΥΔΑΠ με βαθμό 2ο. 

γ) Τον Στεργίου Στέργιο υπάλληλο του κλάδου ΠΕ Πολ. 
Μηχ. με βαθμό Α' στη Γενική Γραμματεία Δημ. Έργων με 
αναπληρώτρια την Ρακοπούλου Βασιλεία υπάλληλο του 
κλάδου ΠΕ Πολ. Μηχ/κών με βαθμό Α' στην ίδια Γενική 
Γ ραμματεία. 

δ) Το δικηγόρο της ΕΥΔΑΠ Σπινέλλη Διονύσιο, με ανα- 
πληρώτριάτου τη δικηγόρο Σφήκα Ελένη. 

ε) Τον Χρήστο Αποστολίδη εκπρόσωπο των εργοληπτι¬ 
κών οργανώσεων με αναπληρωτή του τον Παύλο 
Σταματάκο οι οποίοι θα συμμετέχουν στο Συμβούλιο στις 
περιπτώσεις που προβλέπονται στο άρθρο 4 του Ν. 
2576/98. 

Το Συμβούλιο λειτουργεί νόμιμα με την ανωτέρω συ¬ 
γκρότηση, σύμφωνα μετηνπαρ. 2 του άρθρου 19 του Ν. 
1599/86 και μέχρι τον ορισμό με συμπληρωματική από¬ 
φαση του έκτου μέλους, εκπροσώπου του ΤΕΕ, για το ο¬ 
ποίο δεν υπήρξε υπόδειξη παρότι ζητήθηκε από 10.3.98. 

2. Ορίζουμε Πρόεδρο από τα μέλη του Συμβουλίου τον 
Κουλουριώτη Αθανάσιο με αναπληρωτή του τον 
Στραβόλαιμο Νικόλαο και Γραμματέατην Παπαγεωργίου 
Σωτηρία, υπάλληλο του κλάδου ΑΡΤ3 με 5ο βαθμό της 
ΕΥΔΑΠ, με αναπληρώτρια την Παπαβασιλοπούλου 
Ξανθή, υπάλληλο του κλάδου ΜΕΔ03 με 3ο βαθμό της 
ΕΥΔΑΠ. 


3. Η θητεία των μελών του Τεχνικού Συμβουλίου της 
ΕΥΔΑΠ είναι διετής και αρχίζει από τη δημοσίευση της α¬ 
πόφασης στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Απριλίου 1998 

Ο ΥΠΟΥΡΓΟΣ 

ΚΩΝ. ΛΑΛΙΩΤΗΣ 
-♦- 

Αριθ. 55296/1947 (5) 

Ορισμός συντελεστή Μ, ο οποίος χρησιμοποιείται για την 
εφαρμογή ορισμένων διατάξεων του Π. Δ. 437/81. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του Π.Δ. 437/81 «Περί μελέτης και εκτε- 
λέσεως Δασοτεχνικών έργων» (ΦΕΚ 120). 

2. Τις διατάξεις του Π.Δ. 402/88 (ΦΕΚ 187) «Περί 
Οργανισμού του Υπ. Γεωργίας», όπως τροποποιήθηκε με¬ 
ταγενέστερα. 

3. Τις διατάξεις του Ν. 1588/88 «Κυβέρνηση και 
Κυβερνητικά Όργανα» (ΦΕΚ 137 Α'). 

4. Το αριθ. 875/Ζ-72/20.1.98 έγγραφο της Γεν. 
Γραμματείας Εθν. Στατιστικής Υπηρεσίας της Ελλάδας, 
σύμφωνα με το οποίο, ο Μέσος Γενικός Δείκτης Τιμών 
Καταναλωτή του τελευταίου τριμήνου του έτους 1997, με 
βάση το 1994=100,0 ανερχόταν σε 126,7 ενώ του τελευ¬ 
ταίου τριμήνου του έτους 1980 με βάση το 1994 = 100,0 α¬ 
νερχόταν σε 10,8. 

5. Το άρθρο 27 του Ν. 1081/1992 (ΦΕΚ 154 Α'), με το ο¬ 
ποίο προστέθηκε το άρθρο 29Α στο Ν. 1558/85 «Έλεγχος 
δαπανών που προκαλούν οι κανονιστικές διοικητικές 
Πράξεις», αποφασίζουμε: 

Ορίζουμε, όπως γιατο έτος 1998, ο χρησιμοποιούμενος 
συντελεστής Μ, που αναφέρεται στο άρθρο 16,παρ. 5του 
Π.Δ. 437/81, για την εφαρμογή σχετικών διατάξεων αυ¬ 
τού, είναι ίσος με 11,73 (Μ=Μ 1/Μ2= 126,7/10,8 = 11,73). 

Από τις διατάξεις αυτής της απόφασης, δεν προκαλεί- 
ται δαπάνη σε βάρος του Κρατικού Προϋπολογισμού. 

Η παρούσα ισχύει από τη δημοσίευσή της στην 
Εφημερίδα της Κυβερνήσεως, οπότε παύει να ισχύει η 
προηγούμενη με αριθ. 64498/1283/10.4.97 απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Απριλίου 1998 

Ο ΥΦΥΠΟΥΡΓΟΣ 

ΔΗΜ. ΣΩΤΗΡΛΗΣ 
-♦- 

Αριθ. 51174 (6) 

Αμοιβή των δικηγόρων μελών του Δικηγορικού Συλλόγου 
Σύρου σε υποθέσεις καθορισμού αποζημιώσεων από 
αναγκαστικές απαλλοτριώσεις. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις των άρθρων α) 9 Ν. 1093/80 και β) 22 
παρ. 10Ν. 1868/89. 

2) Την αριθμ. 1/6.2.98 απόφαση της Γ.Σ. των μελών του 
Δικηγορικού Συλλόγου Σύρου. 

3) Το γεγονός ότι από την απόφαση αυτή δεν προκύπτει 

δαπάνη για τον Κρατικό Προϋπολογισμό, αποφασίζουμε: 

Καθορίζουμε την αμοιβή των δικηγόρων μελών του 
Δικηγορικού Συλλόγου Σύρου σε υποθέσεις καθορισμού 
αποζημιώσεων από αναγκαστικές απαλλοτριώσεις κάθε 
είδους σε ποσοστό 7% επί του ποσού της οριστικής απο- 
ζημιώσεως για κάθε δικαιούχο, 

Το ποσό αυτό θα καταβάλλεται απ' ευθείας στο 
Δικηγορικό Σύλλογο Σύρου, είτε από το Ελληνικό 
Δημόσιο, είτε από τον φορέα υπέρ του οποίου γίνεται η α¬ 
ναγκαστική απαλλοτρίωση, είτε από το Ταμείο 
Παρακαταθηκών και Δανείων. 

Το ανωτέρω ποσό θα κατανέμεται ως εξής: 

α) Ποσοστό 44% αποδίδεται στον ή στους δικαιούχους 
δικηγόρους του καθ’ ού η απαλλοτρίωση που χειρίζονται 
την υπόθεση. 

β) Ποσοστό 45% θα αποδίδεται στο υπάρχον κοινό 
Ταμείο του Δικηγορικού Συλλόγου Σύρου προς διανομή 
στα μέλη του και 

γ) Το απομένον 1% θα περιέρχεται στον Δικηγορικό 
Σύλλογο Σύρου για την κάλυψη των σχετικών δαπανών 
διαχείρισης. 

Κάθε δικηγόρος που θα αναλαμβάνει υπόθεση αναγκα¬ 
στικής απαλλοτρίωσης υποχρεούται να καταρτίζει με τον 
εντολέατου συμφωνητικό ανάθεσης της δίκης, παραλαμ- 
βάνων απότο Σύλλογο θεωρημένο σχέδιο «Εργολαβικού 
- Δίκης» το οποίο μετά την υπογραφή του θα καταθέτει 
στη Γραμματεία του Συλλόγου πριν από κάθε δικαστική ή 
εξώδικη ενέργειά του, τυχόν παράλειψη της οποίας θα α¬ 
ποτελεί πειθαρχικό παράπτωμα. 

Στο εργολαβικό δίκης περιλαμβάνονται επιπλέον και οι 
ακόλουθοι όροι. 

α) Η παρακράτηση υπέρ του Δικηγορικού Συλλόγου 
Σύρου ποσοστού 7% επί του ποσού της οριστικής αποζη¬ 
μίωσης (ως αμοιβή του δικηγόρου). 

β) Το εργολαβικό δίκης θα κατατίθεται στο δικάζοντην 
υπόθεση Δικαστήριο και θα κοινοποιείται στον υπέρ ού 
συντελείται η αναγκαστική απαλλοτρίωση και στο αρμό¬ 
διο Ταμείο Παρακαταθηκών και Δανείων. 

γ) Κάθε δικηγόρος - μέλος του Δικηγορικού Συλλόγου 


Σύρου υποχρεούται στην πιστή τήρηση της παρούσης α¬ 
πόφασης υποχρεούμενος επί πλέον να μην νομιμοποιεί 
δικηγόρους άλλων Συλλόγων να παρίστανται σε δίκες α¬ 
ναγκαστικών απαλλοτριώσεων ανδεντηρείται και από μέ¬ 
ρους των η ανωτέρω διαδικασία η οποία είναι δεσμευτική 
και για τον νομιμοποιούμενο δικηγόρο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 10 Απριλίου 1998 

Με εντολή Υπουργού 
Ο Γενικός Γραμματέας 
Γ.Ν. ΑΝΔΡΕΟΠΟΥΛΟΣ 

-·- 

Αριθ. 6131 (7 

Υπαγωγή προσωπικού Κοιν. Λιβαδακίου Ν. Ηλείας στις 
διατάξεις Α' μέρους του Ν. 1188/81. 


Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 

Με την αριθμ. 6/1998 απόφαση του Κοινοτικού 
Συμβουλίου Λιβαδακίου που εκδόθηκε ύστερα από σύμ¬ 
φωνη γνωμοδότηση του Υπηρεσιακού Συμβουλίου 
Προσωπικού ΟΤΑ Ν. Ηλείας έγινε η υπαγωγή του προσω¬ 
πικού της Κοινότητας στις διατάξεις του Α μέρους Ν. 
1188/81 γιατί συντρέχουν όλες οι νόμιμες προϋποθέσεις. 

ΚΑΛΥΨΗ ΔΑΠΑΝΗΣ 

Από την απόφαση αυτή προκαλείται δαπάνη σε βάρος 
του προϋπολογισμού της Κοινότητας 3.000.000 (τριών ε¬ 
κατομμυρίων δραχμών) περίπου ετησίως η οποία θα κα¬ 
λύπτεται από τον προϋπολογισμό της Κοινότητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Πύργος, 7 Απριλίου 1998 


Με εντολή Γ.Γ. Περιφέρειας 
Ο Διευθυντής 
ΙΩΑΝΝΗΣ ΤΣΑΜΠΡΑΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΗ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφο παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες γιο δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ και 
αποστολή Φ.Ε.Κ. 


5225 761 
5230 641 
5225 713 
5249 547 
5239 762 
5246 141 
5246 168 
5248 785 

5246 320 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ 

Βασ. Όλγος 186, 1ος όρ. · Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-6 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ 262 23 224 581 


ΠΕΙΡΑΙΑΣ 

Νικήτα 6-6 Τ.Κ 185 31 
ΠΑΤΡΑ 

Κορίνθου 327 Τ.Κ 262 23 
ΙΩΑΝΝΙΝΑ 

Διοικητήριο Τ.Κ 454 44 
ΚΟΜΟΤΗΝΗ 

Δημοκρατίας 1 Τ.Κ 691 00 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ζΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανό 6σελίδα 


(0651) 21 901 
(0531} 22 637 
26 522 


ή μέρος αστού | 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Κ.Α.Ε. Προϋπολογισμού 
2531 


Κ.Α.Ε. εσόδου υπέρ 
ΤΑΠΕΤ 3512 



Τεύχος 


Α’ (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.} 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολχοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.ΠΛ-Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών κ.τλ. 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτώτου Ειδικού Δικαστηρίου (Α,.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 


ΠΑ ΟΔΑ ΤΑ ΤΕΥΧΗ ΕΚΤΟΣ ΑΕ. & Ε.Π.Ε. 


’ °' σι " δοομες του εσωτερικού ποσπληρώνονται στο Δημοσία Ταμείο που- δίδουν αποδεικτικό είσπραξης (διπλότυπό > το 
> 0710,0 ^ ^ ΦΡ^ίδε του ενδιαφερομένου πρέπει να στέλνεται στην Υττηρεσιο του- Εθνικού Τυπογραφείου. 

* Ο, συνδρομές του εξωτερικού· επιβαρύνονται πέραν των ανωτέρω σνοφερομενων ποοών με το ταχυδρομικέ τελ- κο· μπο 
, Ρ να στελνονται ύε εππσνή κα σε ανάλογο συνάλλαγμα οτο Διευθυντή Διαχείρισης του· Εθνικού Τυπογραφείου. ’ 

η^Τ^ι Τ0υ Δ^ >σ£ Γ Γ0ύ Τ ° υ ΤΑΠΕΤ Π ° υ ανπστ0! ^ εί σ^δρομές, εισπράττει» στην Αθήνο από το Ταμείο του· ΤΑΠΕΤ 
ιΔΟΛωμου 51 ■ Αθήνα) και στις άλλες πόλεις από το Δημόσιο Ταμεία. 

* Οι συνδρομητές του εξωτερικού μπορούν νο στέλνουν το ποσό του ΤΑΠΕΤ μαζί με το ποσό της συνδρομής. 

ΑαΤ ^?Γ ήσε ' ς 01 Δήμ0, ' 0: Κοιν 'όττττες ως και οι επιχειρήσεις αυτών πληρώνουν το μισό χρηματικό πο-ο 

της συνδρομής και ολόκληρο το ποσό υπέρ του ΤΑΠΕΤ. μ χρηματικό πο„ο 

• Η συνδρομή .σχύε, γΐ οένα χρόνο, Πιχι ^ ^ )αν0υ ^ κα ^ 31η & Λγ 

_ ΕΥΥΟΟφοντοι συνδρομητές γ,ο μικρότερο χρονικο διάστημα. χωρίου του ,δ,ου χοονου Δεν 

’ Η εγγραφή ή ανανέωση ττ,ς συνδρομής πραγματοποιείται το αργότερο μέχρι τον Μάρτιο κάθε έτους. 

• Αντίγραφο διπλοτύπων, ταχυδρομικές εππαγές και χρηματικά γραμμάτιο δεν γίνονται δεκτά. 


___Ρ 1 υπηρεσίες του κοινού λειτουργούν καθημερινή από 06.00 έως 13.00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















